STRAHOTA U KUMIČIĆEVOJ: Osoba se strmoglavila na kolnik, građani užasnuti

Foto: Ilustracija (Čitatelj)

Osoba je pod još nejasnim okolnostima pala sa zgrade u Kumičićevoj ulici

Večeras oko 20 sati građane i prolaznike u Kumičićevoj ulici u blizini kućnog broja 10 užasnuo je događaj kojemu su protiv svoje volje posvjedočili.

Pod još nejasnim okolnostima s obližnje zgrade na kolnik je s velike visine pala osoba. Osoba je pretrpjela fatalne ozljede te je ubrzo preminula.

UPRAVO SE ČITA

Na mjesto nesreće vrlo brzo stigli su pripadnici hitnih službi no nisu mogli puno toga učiniti. Policija je neko vrijeme osiguravala mjesto događaja kako bi službenici zabilježili sve relevantne činjenice odnosno uzeli izjave svjedoka.

Neki građani bili su u izrazitom stanju šoka jer je osoba proletjela sa zgrade na kolnik vrlo blizu autobusne stanice na kojoj je bilo podosta ljudi koji su čekali na autobuse na gradskim linijama.

Imate zanimljivu priču, fotografiju ili video? Pošaljite na Whatsapp, Viber, MMS 097 64 65 419 ili na mail vijesti@riportal.hr ili putem Facebooka i podijeliti ćemo ju sa tisućama naših čitatelja.

Komentari